[{"text_idx": "#000001", "text": "Ganol mis Mehefin, fe gynhaliodd y Gymdeithas Archaeoleg Forwrol ysgol faes yn Abercastell, Sir Benfro mewn partneriaeth a\u0302\u2019r Prosiect Llongau-U 1914-18. Cafodd bron 100 o ddeifwyr o\u2019r DU a\u2019r Iseldiroedd gyfle i archwilio llongddrylliad y LEYSIAN a oedd wedi taro yn erbyn y clogwyni o dan amgylchiadau amheus ar 20 Chwefror 1917. Ymgymerodd mynychwyr yr ysgol faes a\u0302\u2019r arolwg archaeolegol morwrol cyntaf o weddillion y LEYSIAN a chynhaliwyd cyrsiau i ddeifwyr newydd a phrofiadol fel ei gilydd."}, {"text_idx": "#000002", "text": "Deif rhithwir i llongdrylliad y DRINA."}, {"text_idx": "#000003", "text": "I\u2019r sawl na lwyddodd i fynychu\u2019r ysgol faes neu sydd ddim yn ddeifiwr, ond sy\u2019n ymddiddori yn nhreftadaeth forwrol Cymru, mae\u2019r Prosiect Llongau-U bellach yn cynnig cyfle digyffelyb i weld rhai o longddrylliadau\u2019r Rhyfel Byd Cyntaf ar ein gwefan."}, {"text_idx": "#000004", "text": "Ar ddeif rithwir, gallwch archwilio modelau rhyngweithiol 3D o\u2019r llongddrylliadau. Wrth i chi nofio o gwmpas y llongau a\u2019u harchwilio o bob ochr, bydd mannau poeth yn eich arwain at nodweddion sydd o ddiddordeb arbennig. Bydd ffenestri neidio-i-fyny yn dangos ffotograffau hanesyddol, cynlluniau neu luniadau o\u2019r llongau, a nodiadau eglurhaol."}, {"text_idx": "#000005", "text": "Ffenestr neidio-y-fyny yn y model llongddrylliad rhithwir y PENSHURST."}, {"text_idx": "#000006", "text": "Ar eich deif rithwir, darganfyddwch sut beth oedd bywyd ar fwrdd yr U 87, un o longau tanfor yr Almaen. Darganfyddwch sut y cuddiodd y PENSHURST ei gynnau o fewn cychod plygadwy, ac archwiliwch olion drylliedig a gwasgaredig y DRINA."}, {"text_idx": "#000007", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}, {"text_idx": "#000008", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}, {"text_idx": "#000010", "text": "Royal Commission on the Ancient"}]